**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2015 M. KOVO 31 D. SPRENDIMO NR. 5TS-1542 „DĖL LAZDIJŲ RAJONO SAVIVALDYBĖS BŪSTO IR SOCIALINIO BŪSTO NUOMOS TVARKOS APRAŠO PATVIRTINIMO“ PAKEITIMO**

2018 m. rugsėjo 11 d. Nr. 34-1459

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lazdijų rajono savivaldybės taryba nusprendžia:

1. P a k e i s t i Lazdijų rajono savivaldybės būsto ir socialinio būsto nuomos tvarkos aprašą, patvirtintą Lazdijų rajono savivaldybės tarybos 2015 m. kovo 31 d. sprendimu Nr. [5TS-1542](http://www.infolex.lt/lazdijai/Default.aspx?Id=3&DocId=35053) „Dėl Lazdijų rajono savivaldybės būsto ir socialinio būsto nuomos tvarkos aprašo patvirtinimo“:

1.1. pakeisti 17.2.1 papunktį ir jį išdėstyti taip:

,,17.2.1. asmenims ir šeimoms, neturintiems kito tinkamo būsto, iki ateis eilė išsinuomoti socialinį būstą, bei asmenims ir šeimoms, pasirengusiems globoti (rūpintis) ar įvaikinti vaiką ir neturintiems kito tinkamo būsto, iki ateis eilė išsinuomoti socialinį būstą;”;

1.2. pakeisti 28.5 papunktį ir jį išdėstyti taip:

 ,,28.5. Dokumentus, įrodančius asmens pasirengimą teisės aktų nustatyta tvarka būti vaiko globėju (rūpintoju).”;

 1.3. papildyti 511 papunkčiu:

 ,,511. Išnuomotas savivaldybės būstas asmenims ar šeimoms, kurios yra pasirengusios ir įgijusios teisę globoti (rūpintis) ar įvaikinti vaiką, tačiau siūlant paimti globoti (rūpintis) ar įvaikinti vaiką 2 kartus atsisako, tuomet su šiais asmenimis ar šeimomis nutraukiama savivaldybės būsto nuomos sutartis.“.

2. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė

Rimvydas Kupstas

2018-09-03

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS TARYBOS 2015 M. KOVO 31 D. SPRENDIMO NR. 5TS-1542 „DĖL LAZDIJŲ RAJONO SAVIVALDYBĖS BŪSTO IR SOCIALINIO BŪSTO NUOMOS TVARKOS APRAŠO PATVIRTINIMO“ PAKEITIMO“ PROJEKTO AIŠKINAMASIS RAŠTAS**

2018 m. rugsėjo 3 d.

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2015 m. kovo 31 d. sprendimo Nr. 5TS-1542 „Dėl Lazdijų rajono savivaldybės būsto ir socialinio būsto nuomos tvarkos aprašo patvirtinimo“ pakeitimo“ projektas parengtas vadovaujantis Vietos savivaldos įstatymo 18 straipsnio 1 dalimi.

**Šio projekto tikslas** – pakeisti Lazdijų rajono savivaldybės būsto ir socialinio būsto nuomos tvarkos aprašą, patvirtintą Lazdijų rajono savivaldybės tarybos 2015 m. kovo 31 d. sprendimo Nr. 5TS-1542 „Dėl Lazdijų rajono savivaldybės būsto ir socialinio būsto nuomos tvarkos aprašo patvirtinimo“, pakeičiant Aprašo 17.2.1 ir 28.5 papunkčius, juos išdėstant naujai.

**Kaip šiuo metu yra sprendžiami projekte aptarti klausimai** – Aprašo 17.2.1 papunkčio pakeitimas nauja redakcija suteiks galimybę norinčioms ir pasirengusiomis globoti (rūpintis) ar įvaikinti vaiką, tačiau neturintiems nuosavo būsto, išnuomoti laisvą savivaldybės būstą tokiai šeimai pirmumo teise, kol ši šeima, įrašyta į asmenų ir šeimų, turinčių teisę į paramą būstui išsinuomoti sąrašą, gaus socialinį būstą eilės tvarka. Greitesnis globėjų (rūpintojų) ar įvaikintojų, pasirengusių globoti (rūpintis) ar įvaikinti vaiką, aprūpinimas gyvenamuoju būstu leis greičiau integruotis globotiniams į šeimą, įgyjant socialinius įgūdžius ir adaptuotis šeimoje. Tai ypatingai svarbu vaikui, neturinčiam artimųjų, arba vaikui, atėjusiam iš asocialių šeimų. Aprašo 28.5 papunkčio pakeitimas nauja redakcija reikalingas įvertinant pirmumo galimybę, išnuomojant savivaldybės būstą. Aprašo papildymas 511 papunkčiu suteiks galimybę su pasirengusiais ir įgijusiais teisę asmenimis ir šeimomis globoti (rūpintis) ar įvaikinti vaikus, bet nenorinčiomis paimti globoti (rūpintis) ar įvaikinti vaikus nutraukti tam jiems suteikto savivaldybės būsto nuomos sutartį.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta** – priėmus sprendimo projektą, neigiamų pasekmių nenumatoma.

**Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą** – šiuo metu galioja Lazdijų rajono savivaldybės tarybos 2015 m. kovo 31 d. sprendimas Nr. 5TS-1542 „Dėl Lazdijų rajono savivaldybės būsto ir socialinio būsto nuomos tvarkos aprašo patvirtinimo“, naujų teisės aktų priimti ar galiojančių pakeisti ir panaikinti nereikės.

**Rengiant projektą gauti specialistų vertinimai ir išvados** – dėl sprendimo projekto pastabų negauta.

**Sprendimo projektą parengė** Lazdijų rajono savivaldybės administracijos Ekonomikos skyriaus vyr. specialistas Rimvydas Kupstas.

Ekonomikos skyriaus vyr. specialistas Rimvydas Kupstas